
Евразия экономикалык бирлигинин Тышкы экономикалык ишмердигинин бирдиктүү товардык номенклатурасына ылайык күмүш камтыган өткөргүч пастаны классификациялоо жөнүндө

Евразия экономикалык бирлигинин Бажы кодексинин 
22-беренесинин 1-пунктунун биринчи абзацына ылайык Евразия экономикалык комиссиясынын Коллегиясы  ч е ч т и :
1.  Евразия экономикалык бирлигинин тышкы экономикалык ишмердигинин бирдиктүү Товардык номенклатурасынын 1-чечмелөөсүнүн негизги эрежесине ылайык Автоунаалардын алдыңкы айнегин жылытуу системаларын өндүрүүдө айнектин бетинде өткөргүч катмарды түзүү үчүн трафареттик басып чыгаруу жана андан кийин абада күйгүзүү жолу менен колдонулган күмүш порошогу (массасы боюнча 49% же андан көп) айнек фриттине (висмут кычкылына негизделген) жана органикалык байланыштыргычтарга негизделген колдонууга даяр аралашма болгон өткөргүч паста тышкы экономикалык ишмердиктин Товардык номенклатурасынын 7115 товардык  позициясында классификацияланат.
2.  Евразия экономикалык бирлигинин тышкы экономикалык ишмердигинин бирдиктүү Товардык номенклатурасынын 1-чечмелөөсүнүн негизги эрежесине ылайык Трафареттик басып чыгаруу жана андан кийин абада күйгүзүү жолу менен керамиканын (мисалы, керамикалык конденсаторлордун), кремнийдин, анын ичинде фосфор силикат айнеги менен капталган кремнийдин (мисалы, күн батареяларынын) бетине сүйкөө үчүн колдонулган күмүш порошогуна (массасы боюнча 44% же андан көп), айнек фриттине (висмут кычкылына негизделген) жана органикалык байланыштыргычтарга негизделген колдонууга даяр аралашма болгон өткөргүч паста тышкы экономикалык ишмердиктин бирдиктүү Товардык номенклатурасынын 7115 товардык позициясында классификацияланат.
3.  Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

